נג'את עאון סאליבא

נג'את עאון סאליבא (בערבית: نجاة عون صليبا; בתעתיק מדויק: נג'את עַוּן צליבא; נולדה בשנת 1966 בדאמור שבלבנון) היא פרופסורית לכימיה ומנהלת מרכז לשימור טבע ב (AUB). בין פועליה, חקרה את השפעת עישון נרגילות בחללים סגורים, פיתחה שיטות חדשניות לבדיקת המאפיינים הכימיים של סיגריות אלקטרוניות, והקימה פרויקטים עולמיים להעלאת המודעות של זיהום האוויר בעולם ובלבנון בפרט.<ref name=":0"></ref> בשנת 2016, קיבלה את פרס המועצה הלאומית הלבנונית למחקר מדעי בתחום איכות הסביבה. בשנת 2019 נבחרה סאליבא בין 100 הנשים המשפיעות ביותר בעולם על ידי ה־BBC, כמו גם פרס L’Oreal-UNESCO לנשים במדע שקיבלה באותה שנה.<ref name=":1"></ref>

== קורות חיים ==
נג'את עאון סאליבא נולדה ב־1966 למשפחה נוצרית בדאמור שבלבנון. לאביה הייתה חוות בננות, ומגיל קטן סאליבא עזרה לו בחווה, משם הגיעה אהבתה לטבע. אמה דחפה אותה להשיג השכלה גבוהה, ולכן סאליבא למדה כימיה באוניברסיטה בלבנון, וסיימה תואר ראשון בשנת 1986. בגלל המלחמה והקושי שאחרי הטבח בדאמור, אביה איבד את העסק שלו. בעקבות כך, משפחתה נאלצה לעזוב את דאמור. כדי לעזור כלכלית למשפחתה, סאליבא הפסיקה את לימודיה באוניברסיטה, ולימדה במשך שש השנים כמורה בבית ספר. היא השלימה את התואר הראשון שלה במדעים מאוניברסיטת לבנון<ref name=":5"></ref> ובעקבות המלחמה שהתרחשה בלבנון בשנת 1989, עזבה סאליבא את משפחתה וטסה לאחיה שהתגורר בארצות הברית. שם החלה את לימודיה לתואר שני בכימיה של מים, באוניברסיטת קליפורניה.<ref name=":0" /><ref name=":2"></ref> היא המשיכה את לימודיה לתואר שלישי וקיבלה את הדוקטורט שלה מאוניברסיטת דרום קליפורניה.<ref name=":5" /> הפוסט דוקטורט היה יחד עם ברברה פינלייסון וג'יימס פיטס, ממייסדי הכימיה האטמוספירית.<ref name=":2" />

מחקריה העיקריים קשורים לנושאים סביבתיים הרלוונטיים לתרבות הלבנונית והאזורית.<ref name=":5" />

בשנת 2001, חזרה לאוניברסיטה האמריקאית בביירות, שם הקימה מספר פרויקטים גדולים של כימיה ושינויי אקלים כלל עולמיים<ref name=":3"></ref>.

== פעילותה המחקרית ==
במהלך מחקרה בלבנון, סאליבא חקרה את החומרים הנפלטים בעת עישון סיגריות ונרגילות, כמו גם את זיהום האוויר בלבנון ובמזרח התיכון, ברמה המולקולרית. היא הוכיחה שמגוון רחב של רעלים נפלט כתוצאה משריפת פסולת, בעוד שחלקם עלולים להזיק ברמה מסכנת חיים. סמני המתכת של שריפת פסולת שנמדדו בניסוי, עלו מ-98% ל-1448%, וביניהם עופרת, קדמיום, טיטניום, ומתכות רעילות נוספות אחרות. במחקר, מדדו את הריכוזים של חלק מהרעלים הללו על גג בניין מגורים בן ארבע קומות בעיירה סמוכה לביירות. בהשוואה למדידות קודמות ובהשוואה למדידות שנלקחו לפחות שבוע מזמן השריפה, לאחר שירד גשם, היה ניתן להעריך את הסיכון לחלות בסרטן בחשיפה לכימיקלים ולרעלים הנמצאים באוויר<ref name=":4"></ref>. ריכוזי מרבית התרכובות האורגניות כמו PAH (16 הפחמימנים הארומטיים הפוליציקליים הרעילים), הוכפלו. ביניהם גם ה-PAH המסרטן ביותר- Benzopyrene, נמצא בריכוז גבוה פי 2.3. תוצרי לוואי תעשייתיים כמו דיבזונדיוקסים ופוראנים פוליכלוריים רעילים (PCDD/Fs) נמדדו גם הם, וריכוזם נמצא גבוה ב-2754% ממדידות קודמות שנעשו<ref name=":0" />.

הנתונים שהוצגו על ידי סאליבא וצוותה, יחד עם משרד קליפורניה להערכת סכנות בריאותיות סביבתיות מצאו כי אומדני הסיכון לסרטן מחשיפה של זמן קצר לאוויר המזוהם, מבן אדם אחד, לשמונה עשר בני אדם מכל מיליון אנשים בימי שריפת פסולת. סאליבה ביססה שיטות אנליטיות שונות, ששימשו במדידת המרכיבים הרעילים בעישון. היא הראשונה בעולם שזיהתה תרכובות מסרטנות בנרגילות. לאחרונה, הוכיחה כי סיגריות אלקטרוניות פולטות פחמן דו-חמצני, בניגוד למה שהיה מקובל לחשוב לפני<ref name=":4" />.

המאמרים שנכתבו על ידי סאליבא וצוותה פורסמו בקרב הציבור, יחד עם שיטות לצמצום זיהום האוויר. המאמרים פנו לאנשים פרטיים, לעיריות, ולאיגודים שונים בעולם, אך ההשפעה המרכזית של המאמרים הייתה מכוונת לממשלת לבנון, על מנת לשנות את צורת הניהול של הפסולת המוצקה במדינה<ref name=":2" />.

== פרסים והוקרות ==
בשנת 2016 קיבלה סאליבא את פרס המועצה הלאומית הלבנונית למחקר מדעי בקטגוריית איכות הסביבה. שלוש שנים אחר כך, בשנת 2019, נבחרה על ידי ה־BBC בין 100 הנשים המשפיעות ביותר. באותה שנה קיבלה גם סיכה ממועדון רוטרי בביירות, מגן ארז הכבוד מיושב הפרלמנט של לבנון והמסדר הלאומי של הארז מנשיא הרפובליקה הלבנונית. סאליבא זכתה בפרס הבינלאומי של L’Oreal-UNESCO לנשים במדע. בשנת 2021, הייתה סאליבא מועמדת לפרס 12 האנשים המשפיעים ביותר על צדק אקלים ו-100 האנשים המשפיעים ביותר על מדיניות מגדרית<ref name=":1" />.

== בפוליטיקה ==
בעקבות הפיצוץ בנמל ביירות, סאליבא התחילה להתערב ולהשפיע בפוליטיקה. בשנת 2022, הצטרפה סאליבא למפלגת "קדמה", יחד עם מרק דאו.<ref name=":2" /> הם התמודדו למען שינוי במעמד הפוליטי הקיים מזה כ-50 שנה.<ref name=":3" /> סאליבא זכתה במושב בפרלמנט, המייצג את נפת שוף.<ref name=":1" />

==קישורים חיצוניים==

== הערות שוליים ==

קטגוריה:כימאיות
קטגוריה:בעלות תואר דוקטור מאוניברסיטת דרום קליפורניה
קטגוריה:בעלי תואר דוקטור מאוניברסיטת דרום קליפורניה
קטגוריה:מדענים לבנונים
קטגוריה:בוגרי אוניברסיטת קליפורניה
קטגוריה:לבנוניות שנולדו ב-1966
קטגוריה:לבנונים שנולדו ב-1966